
Anfoner yr holl gynnyrchion Barddonol i ofal y 
Golygydd, y PARCH, W. P. WILLIAMS, D.D. 
Landore, Â 


HOLLDDIGONOLRWYDD CRIST AR GYFER 
ANGENION CYNYDDOL EI BOBL. 


(A gyfansoddwyd ar ol gwrandaw pregeth alluog 
y Parch E. T. Jones, Llanelli,i fyfyrwyr Coleg 
Caerdydd Mehefin 15, 1910.) 


Mae Orist yn holl-ddigonol 
Er cwrdd ag angen dyn, 
Efe yw'r holl-gyfoethog, 

A'i lawnder ynddo'i Hun ; 
Mae gras yn gyflawn ynddo, 
Gwirionedd perffaith yw, 
A'i gariad sy'n ddifesur 

At bawb o ddynolryw. 


Efe yw'r Ffynon fywiol 

A dardd o hyd i ma's, 
Er disychedu'r teulu 

A alwodd trwy ei ras; 
Fe gwrdd yn ei gyflawnder 

Ag eisiau saint y llawr; 
Y Bura bywiol ydyw 

I dori'n hangen mawr. 


Darparwr helaeth ydyw 
Yn ei Ragluniaeth fwyn, 
Fe bortha'r aniolchgar, 
A'r gelyn mae'n cyd-ddwyn ; 
O ddydd i ddydd yn gyson 
Fe gofia ddynolryw, 
” Mae'n rhoddi ei ddigonedd 
I bob creadur byw. 


Ond beth wy'n son am ddigon ? 
Fe yw cyflawnder Duw ; 
Yn mherson Orist mae'r golud 
I deulu'r nef i fyw ; 
Ac er i'r saint gynyddu, 
A'r engyl yr un wedd, 
Bydd ef yn fwy na digon 
Am. byth yn ngwlad yr hedd. 


Aneirif fydd ei eiddo 
Ddisgwyliant wrtho Ef, 
Ac yntau'n nod a chyrchfan 
Holl ddyheuadau'r nef; 
Am byth uwch law bydd Iesu 
: ^ I'w etholedig rai, 
A llifa'i gariad Dwyfol 
O'i orsedd yn ddidrai. 


Ar gynydd aiff y teulu; 
A gwybod fyddant hwy 
Y cânt eu llwyr ddigoni, 
A gweled pethau mwy; 
Daw rhyw amlygrwydd newydd 
O ryfeddodau'r Groes, 
I enyn tân serchiadau 
'R holl nef trwy fythol oes, 


Fe una'r holl delynau 
I'w ogoneddu Ef, 
Pob angel, cerub, seraph, 
A sant trwy'r uchel nef ; 
Cyflawnder Orist fydd testyn 
Eu holl ganiadau hwy, 
Ac arno yr ymwleddant 
I dragwyddoldeb mwy. 


Dymunaf cyn i'm dewi 
I'r Coleg lwydda gwawr, 
Am lu'o flwyddi eto 
I godi dynion mawr ; 
'R athrawon a'r myfyrwyr 
Fo dan arweiniad Nef, 
A gras am ras dderbyniont 
O fôr ei lawnder Ef. 


Oaerdydd, WM. DAVIES (Cymry Fydd). 


YR HAF. 


Mor brydferth, hardd a swynol 
Gwel'd anian oll yn fyw, 

A'r blodau têr amrywiol 
Sy'n dadgan mawredd Duw ; 

Mae'n Awdwr doeth a difeth 
Doethineb ei holl waith, 

Yn hael mae'n eynnal pobpeth 
Trwy'r greadigaeth faith. 


I'n synu mae rhosynau, 
Addurnawl ydyw 'rhain, 





